Odense Adresse-Contoirs Efterretninger, 1848-07-06
Udlandet. Frankerig. Nationalforsamlingen i Paris har besluttet: 1) at de af Deeltagerne i Oprøret som ere arresterede, strax skulle transporteres til Frankrigs transatlantiske Besiddelser, 2) at den begyndte Undersøgelse for Krigsretterne fortsættes for Hovedmændenes Vedkommende, 3) et særeget Dekret afgjør Maaden hvorpaa de transporterede Jndivider skulle dømmes. - Cavagnac, der var udnævnt til provisorisk Præsident, nedlagde sit Embede, men blev atter eenstemmig udnævnt til Præsident, og det blev ham overdraget selv at vælge Ministrene. Dette har han alt gjort. Ministeriet er saaledes sammensat: Goudchaux Finantsminister, Recurt Minister for de offentlige Arbeider, Senard Jndenrigsminister, Lamoriciere Krigsminister, BastideUdenrigsminister, Bethmont Justitsminister, Verning Marineminister og Changarnier, der nys var vendt tilbage fra Algier, Chef for Nationalgaden. - Mod Pressen gaaes der meget strængt tilværks, allerede ere 11 Blade blevne undertrykkede, deriblandt, la Presse" J Forstæderne St. Jacques og St. Antoine er Man endnu beskjæftiget med at afvæbne Jndvaanerne; Tilstanden i denne Deel af Staden skal være skrækkelig: alene i Templehaven ligger der 1500 Liig. Ved Midnatstid, efter at Roligheden om Aftenen den 26de var gjenoprettet og Gaderne ifølge befaling vare illuminerede, forskrækkedes Pariser-Befolkningen paany ved talrige Geværskud og ved Raabet "Til Vaaben". Nationalgaarden var trods Udmattelsen efter en 4 Dages Kamp hurtig tilstede, og Man saae dem strømme i Tusindviis gjennem Gaderne henimod Tuillerierne, hvorfra Raabet, og Larmen lød. Man erfarede, at det ikke var nogen ny Opstand, men et krampagtigt sidste Forsøg af de fangne Jnsurgenter, der skulde bringes til Politipræsekturet. Da disse Fanger, hvoraf der ialt skal være 5000, fik Øie paa Nationalgardens Geværppramider, reve de sig som paa et givet Signal pludselig alle løs bemægtigede sig Geværerne og anrettede en betydelig Ødelæggelse blandt Nationalgaden, som dog snart fik Overmagten. Et af Jnsurrektionens sidste Øieblikke var skrækkeligt. Enorme Troppemasser holdt d. 26 under GeneralLamoriciere Foubourg St. Antoine indsluttet. Den uhyre Halvmaane, som Linien fra Montmartre til Barriere, du Trone" dannede var udfyldt med uoverskuelige Kolonner. Den venstre Seinebred var rolig, Viin hallen og Qvai St. Bernard stærkt besatte, og Artilleri parker, Haubitzer, Mørsere og andet Beleiringsskyts stod opstillet i Mængde, rede til at bombardere hele Qvarteret og at begrave Jndvaanerne under dets Ruiner. Klokken slog 10, endnu havde Jnsurgenterne i dette det farligste Qvarteer ikke givet sig. Lamoriciere holdt, omgiven af sin glimrende Stab alvorlig stemt, paa et Hjørne med sit Uhr i Haanden, ventende med Uro det Øieblik, som var bestemt til at give 180,000 Mennesker Døden. Brandbomberne og Granaterne laae parate, Faklerne tændtes, den produktiveste Deel af Paris skulde tilintetgjøres, da sprængte en Ordonnantsofficeer hid til Generalen, Hesten skummede og styrtede udmattet ved hans Side. Ordonnantsen havde næsten tabt Mælet. Med uhyre Anstrængelse fik han Ordet Kapitulation, over sine Læber. Dette Ord frelste talløse Tusinder. Revolutionen var endt, Jnsurgenterne bortryddede selv Barrikaderne, - den frygteligste Katastrophe var undgaaet. - J 9 af Stadens Distrikter har været opreist 3883 Barrikader; Bastillepladsen især var indrettet som en fuldstændig Fæstning. Mange Grusomheder ere forefaldne og alle Tilintetgjørelsesmidler ere anvendte, Fanger paa begge Sider myrdede &c. Paa Cavaignaaberoer nu Frihedens Opretholdelse. J en den 26de om Aftenen udstedt Proklamation til Soldaterne og Borgerne siger han: "J Paris seer jeg Seirende og Beseirede; forbandet være mit Navn, dersom jeg indvilligede i at see Offre deriblandt. Retfærdigheden vil have sit Løb, lad den raade; det er Eders Tanke, det er min. Tydskland. Nationalforsamlingen i Frankfurt har, efter en heftig Kamp, med stor Majoritet besluttet, at Forbundsdagen skal ophæves at den provisoriske Centralmagt overdrages til en Rigsforstander, der vælges af Nationalforsamlingen, at Rigsforstanderen er uansvarlig, at han udnævner Ministrene, der ere ansvarlige for Nationalforsamlingen. - En Deputation af 7 Medlemmer, hvoriblandt ogsaa Etatsraad Francke, er afgaaet fra Frankfurt til Wien for at bringe Erkehertug Johann Budskabet om hans Udnævnelse til Rigsforstander.